ฮั่งเส็งเปิดร่วง 208.21 จุด เหตุวิตกเศรษฐกิจจีนซบเซา
ฮั่งเส็งเปิดร่วง 208.21 จุด เหตุวิตกเศรษฐกิจจีนซบเซา
7 ม.ค. 2559

ผู้สื่อข่าวรายงานว่า ดัชนีฮั่งเส็งตลาดหุ้นฮ่องกงเปิดลดลง 208.21 จุด หรือ -0.99% แตะที่ 20,772.60 จุดในวันนี้ โดยนักลงทุนยังคงวิตกกังวลเกี่ยวกับการชะลอตัวของเศรษฐกิจจีน หลังจากภาคบริการและภาคการผลิตของจีนชะลอตัวลง
ทั้งนี้ ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซินในเดือนธ.ค.หดตัวลงสู่ระดับ 48.2 จาก 48.6 ในเดือนพ.ย. ขณะที่ดัชนี PMI ภาคบริการเดือนธ.ค.ของจีนปรับลงเช่นกัน แตะที่ระดับ 50.2 จากระดับ 51.2 ในเดือนพ.ย.